DJEČJI VRTIĆ IVANIĆ GRAD
Park hrvatskih branitelja 3
IVANIĆ-GRAD

KLASA:008-01/26-01/01
URBROJ:238/10-77-03-26-35


	
POZIV ZAINTERESIRANOJ JAVNOSTI ZA DOSTAVU MIŠLJENJA, PRIMJEDBI, PRIJEDLOGA O NACRTU PRAVILNIKA O PROVEDBI POSTUPAKA JEDNOSTAVNE NABAVE U DJEČJEM VRTIĆU IVANIĆ GRAD  PUTEM INTERNETSKOG SAVJETOVANJA


	Razlozi donošenja akta
	Usklađivanje odredaba Pravilnika o provedbi postupaka jednostavne nabave u Dječjem vrtiću Ivanić Grad  s odredbama Zakona o izmjenama i dopunama Zakona o javnoj nabavi („Narodne novine“ 48/26)

	
Ciljevi provođenja savjetovanja

	Upoznavanje zainteresirane javnosti i svih zainteresiranih subjekata na koje se predmetni akt može primjenjivati

	
Rok za podnošenje mišljenja, primjedbi i prijedloga

	30 dana od dana objave (objava dana 22.07.2026.)

	
Način podnošenja mišljenja, primjedbi i prijedloga

	info@djecjivrtic-ivanic.hr


	
Sukladno članku 11. stavku 4. Zakona o pravu na pristup informcijama („Narodne novine“ 25/13, 85/15 i 69/22) Dječji vrtić Ivanić Grad sastaviti će i objaviti izvješćeo savjetovanju s zainteresiranom javnošću, a koje ssadrži zaprimljene prijedloge i primjedbe te očitovanja o razlozima za neprihvaćanje pojedinih prijedloga i primjedbi. Predmetno izvješće dostavlja tijelu nadležnom za donošenje akta (upravnom vijeću).














DJEČJI VRTIĆ IVANIĆ GRAD
Park hrvatskih branitelja 3
IVANIĆ GRAD

Na temelju članka 41. stavka 2. Zakona o predškolskom odgoju i obrazovanju („Narodne novine“ 10/97, 107/07, 94/13, 98/19 i 57/22), članka 50. i članka 87. i 88. Statuta Dječjeg vrtića Ivanić Grad (KLASA:012-03/22-01/01, URBROJ:238/10-77-02-22-1), a u svezi članka 15. stavak 2. Zakona o javnoj nabavi („Narodne novine“ broj 120/16, 114/22 i 48/26) upravno vijeće Dječjeg vrtića Ivanić Grad na svojoj __. sjednici održanoj dana ___.2026. godine donosi



PRAVILNIK 
O PROVEDBI POSTUPAKA JEDNOSTAVNE NABAVE U 
DJEČJEM VRTIĆU IVANIĆ GRAD





I. OPĆE ODREDBE
Članak 1.
     (1) U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, ovim se Pravilnikom uređuje postupak koji prethodi stvaranju ugovornog odnosa za nabavu robe, radova i usluga, procijenjene vrijednosti do 50.000,00 eura (bez PDV-a) za nabavu roba i usluga, odnosno 100.000,00 eura (bez PDV-a) za nabavu radova (u daljnjem tekstu: jednostavna nabava) za koje sukladno odredbama Zakona o javnoj nabavi ne postoji obveza provedbe postupaka javne nabave.
     (2) U provedbi postupaka nabave robe, radova i usluga osim ovog Pravilnika, obvezno je
primjenjivati i druge važeće zakonske i podzakonske akte, kao i interne akte, a koji se odnose
na pojedini predmet nabave u smislu posebnih zakona (npr. Zakon o obveznim odnosima i dr.).



II. SPRJEČAVANJE SUKOBA INTERESA

Članak 2.
     O sukobu interesa na odgovarajući se način primjenjuju odredbe Zakona o javnoj nabavi.




III. PRAVILA
Članak 3.
(1) Dječji vrtić Ivanić Grad (u daljem tekstu: naručitelj) temeljem Zakona o javnoj nabavi u Plan nabave unosi podatke o predmetu nabave i procijenjenoj vrijednosti nabave, za predmete nabave čija je procijenjena vrijednost jednaka ili veća od 5.000,00 eura (bez PDV-a).
(2) Postupci nabave moraju biti usklađeni s Planom nabave Naručitelja.
(3) Ovisno o vrijednosti predmeta nabave Naručitelj, razgraničava jednostavnu nabavu na:

a) postupak nabave robe, usluge i radova procijenjene vrijednosti manje od 15.000,00 eura (bez PDV-a)

b) postupak nabave robe i usluge procijenjene vrijednosti jednake ili veće od 15.000,00 eura (bez PDV-a), a manje od 25.000,00 eura (bez PDV-a) te radova procijenjene vrijednosti veće od 15.000,00 eura (bez PDV-a), a manje od 45.000,00 eura (bez PDV-a);

c) postupak nabave robe i usluge procijenjene vrijednosti jednake ili veće od 25.000,00 eura (bez PDV-a), a manje od 50.000,00 eura (bez PDV-a) te radova procijenjene vrijednosti jednake ili veće od 45.000,00 eura (bez PDV-a), a manje od 100.000,00 eura (bez PDV-a).


Članak 4.
     Za svaki iznos iz prethodnog članka uređuju se odgovornosti i postupci nabave.


Članak 5.
     Plan nabave donosi se sukladno odredbama Zakona o javnoj nabavi i provedbenim propisima donesenim na temelju istoga.



IV. ODGOVORNOSTI

Članak 6.
     Osoba odgovorna za zastupanje naručitelja (u daljem tekstu: ravnatelj) mora između ostalog izvršavati:
- provođenje unutarnjeg ustroja i kvalitetno vođenje sukladno zakonu i temeljnim dokumentima naručitelja;
- rukovođenje javnom nabavom sukladno propisima kojima se uređuje područje javne nabave i internim aktima naručitelja;
- donošenje plana nabave (sukladno  donesenom Financijskom planu naručitelja);
- druge poslove određene zakonom, ovim Pravilnikom i internim aktima naručitelja.



V. POSTUPCI

Članak 7.
     (1) Jednostavna nabava mora biti usklađena s Planom nabave naručitelja.
     (2) Jednostavna nabava započinje podnošenjem prijedloga za nabavu prema ravnatelju, a mogu ga podnijeti svi zaposlenici, osim ako posebnim propisom ili aktom naručitelja nije drugačije određeno. 
     (3) Prijedlog se podnosi pismeno ili usmeno.
     (4) Ukoliko se prijedlog podnosi pismeno, isti se podnosi na obrascu br. 1  koji čini sastavni dio ovog Pravilnika.


Članak 8.
(1) O podnesenom prijedlogu obavještava se voditelj računovodstva koji u roku od 3 dana   utvrđuje da li je prijedlog u skladu s financijskim planom ustanove i planom nabave, odnosno da li postoje dostupna financijska sredstva.
(2) Ukoliko voditelj računovodstva  utvrdi da ne postoje raspoloživa sredstva za nabavu predložene robe/radova/usluga, o tome obavješćuje ravnatelja koji predloženu nabavu odbacuje ili predlaže Upravnom vijeću izmjene financijskog plana.
(3) Voditelj računovodstva će kontrolirati dostupnosti financijskih sredstava s obzirom na dinamiku novčanih tijekova i likvidnost vrtića, te će periodično, kao i  po potrebi, informirati ravnatelja o preostalim planiranim novčanim sredstvima za određene namjene.


Članak 9.
     Ukoliko voditelj računovodstva utvrdi da postoje raspoloživa sredstva ravnatelj dodatno provjerava stvarnu potrebu predložene nabave, te u suradnji s voditeljem računovodstva odobrava pokretanje ili odbacuje prijedlog za nabavu roba/radova/usluga.


Članak 10.
     Za jednostavna nabavu roba i usluga čija je procijenjena vrijednost (bez PDV-a) do 25.000,00 eura, odnosno do 45.000,00 eura za nabavu radova, poziv za dostavu ponuda za nabave iz prethodnog stavka se objavljuje putem modula jednostavne nabave u Elektroničkom oglasniku javne nabave (u daljem tekstu: EOJN RH).


Članak 11.
      Za jednostavnu nabavu procijenjene vrijednosti jednake ili veće od 25.000,00 eura (bez PDV-a) za nabavu roba i usluga, odnosno procijenjene vrijednosti veće ili jednake od 45.000,00 era (bez PDV-a), poziv za prikupljanje ponuda objavljuje se u EOJN RH) putem modula jednostavne nabave EOJN RH.


Članak 12.
(1) Postupak jednostavne nabave robe, usluge i radova procijenjene vrijednosti manje od 15.000,00 eura (bez PDV-a), pokreće ravnatelj, te se poziv za dostavu ponuda ne objavljuje putem modula jednostavne nabave EOJN RH, a za koji je dovoljno prikupiti ponudu jednog gospodarskog subjekta na temelju koje se izdaje narudžbenica ili sklapa ugovor. 
(2) Narudžbenica odnosno ugovor obvezno sadrži podatke o ugovornim stranama, mjestu zaključenja, predmetu, cijeni i ostalim bitnim sastojcima u skladu s odredbama  Zakona o obveznim odnosima, a koju potpisuje ravnatelj.
(3) Evidenciju o izdanim narudžbenicama odnosno  sklopljenim ugovorima iz ovog članka vodi voditelj računovodstva, odnosno računovodstveni radnik. 
(4) Za nabave iz ovog članka, čija je procijenjena vrijednost manja od 15.000,00 eura (bez PDV-a), ravnateljica ne donosi posebnu odluku o prihvaćanju ponude i zaključenju ugovora odnosno narudžbenice već neposredno zaključuje ugovor odnosno narudžbenicu..


Članak 13.
(1) Postupak jednostavne nabave robe i usluge procijenjene vrijednosti jednake ili veće od 15.000,00 eura (bez PDV-a), a manje od 25.000,00 eura (bez PDV-a) te radova procijenjene vrijednosti jednake ili veće od 15.000,00 eura (bez PDV-a), a manje od 45.000,00 eura (bez PDV-a) započinje donošenjem odluke o pokretanju postupka jednostavne nabave.
(2) Nabavu robe i usluge procijenjene vrijednosti jednake ili veće od 15.000,00 eura (bez PDV-a), a manje od 25.000,00 eura (bez PDV-a) te radova procijenjene vrijednosti jednake ili veće od 15.000,00 eura (bez PDV-a), a manje od 45.000,00 eura (bez PDV-a) Naručitelj provodi putem modula jednostavne nabave u EOJN RH. 
(3) Temeljem provedenog postupka jednostavne nabave iz ovog članka, Naručitelj  u pravilu sklapa ugovor o jednostavnoj nabavi, a može sklopiti i narudžbenicu.


Članak 14.
(1)Postupak jednostavne nabave robe i usluge procijenjene vrijednosti jednake ili veće od 25.000,00 eura (bez PDV-a), a manje od 50.000,00 eura (bez PDV-a) te radova procijenjene vrijednosti jednake ili veće od 45.000,00 eura (bez PDV-a), a manje od 100.000,00 eura (bez PDV-a) započinje donošenjem odluke o pokretanju postupka jednostavne nabave.
(2) Postupke jednostavne nabave robe i usluge procijenjene vrijednosti jednake ili veće od 25.000,00 eura (bez PDV-a), a manje od 50.000,00 eura (bez PDV-a) te radova procijenjene vrijednosti jednake ili veće od 45.000,00 eura (bez PDV-a), a manje od 100.000,00 eura (bez PDV-a) priprema i provodi povjerenstvo ili osoba koju imenuje ravnatelj internom odlukom, odnosno koja u opisu poslova svog radnog mjesta obavlja i poslove nabave.
(3) Nabavu robe i usluge procijenjene vrijednosti jednake ili veće od 25.000,00 eura (bez PDV-a), a manje od 50.000,00 eura (bez PDV-a) te radova procijenjene vrijednosti jednake ili veće od 45.000,00 eura (bez PDV-a), a manje od 100.000,00 eura (bez PDV-a) Naručitelj provodi u Elektroničkom oglasniku javne nabave (u daljnjem tekstu: EOJN RH) putem modula jednostavne nabave EOJN RH.
(4) Temeljem provedenog postupka jednostavne nabave iz ovog članka, Naručitelj  u pravilu sklapa ugovor o jednostavnoj nabavi, a može sklopiti i narudžbenicu.


Članak 15.
(1) U pozivu za dostavu ponuda, a koja se objavljuje putem modula jednostavne nabave EOJN RH  u pravilu se navodi: 
•	opis predmeta nabave, 
•	uvjeti vezani za predmet nabave,
•	kriterij za odabir ponude,
•	svi drugi potrebni podaci, dokumenti i informacije koje gospodarskom subjektu omogućuju izradu i dostavu ponude.

(2) Na jednostavnu nabavu procijenjene vrijednosti manje od 15.000,00 eura (bez PDV-a)  na odgovarajući način se može primjenjivati odredba iz prethodnog stavka ovoga članka.
(3) Poziv za dostavu ponuda može sadržavati obrasce i priloge koje naručitelj smatra potrebnim. 
(4) Tijekom roka za dostavu ponuda Naručitelj može izmijeniti ili dopuniti poziv na dostavu ponude.
(5) Gospodarski subjekti mogu tijekom roka za dostavu ponuda zatražiti dodatne informacije, objašnjenja ili izmjene u vezi s pozivom na dostavu ponude, a Naručitelj je obvezan u primjerenom roku dati odgovor, dodatne informacije i objašnjenja te u slučaju značajnih izmjena poziva na dostavu ponude primjereno produžiti rok za dostavu ponuda. Naručitelj nije obvezan dati odgovor, dodatne informacije i objašnjenja ako je zahtjev zaprimljen na dan koji je određen kao rok za dostavu ponuda.
(6) Odgovori, dodatne informacije, objašnjenja ili izmjene poziva na dostavu ponude stavljaju se na raspolaganje gospodarskim subjektima na isti način kao i osnovni poziv.


Članak 16.
(1) Ovisno o prirodi predmeta nabave i razini tržišnog natjecanja postupak jednostavne nabave iz članka 14. ovog Pravilnika  može se provesti na način da se poziv za dostavu ponuda uputi samo jednom gospodarskom subjektu u sljedećim slučajevima:

a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe
2. ako iz tehničkih razloga predmet nabave može isporučiti samo određeni gospodarski subjekt ili
3. ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.

(2) Na pravila o izuzeću u postupcima jednostavne nabave na odgovarajući se način primjenjuju odredbe Izuzeća u člancima 29. do 38. Zakona o javnoj nabavi.


Članak 17.
     (1) Kriterij za odabir ponude je najniža cijena ili ekonomski najpovoljnija ponuda.
     (2) Ukoliko je kriterij odabira ekonomski najpovoljnija ponuda osim kriterija cijene mogu se koristiti i npr. kriterij kvalitete, tehničke prednosti, estetske i funkcionalne osobine, ekološke osobine, operativni troškovi, ekonomičnost, datum isporuke i rok isporuke ili rok izvršenja i dr. te način njihova bodovanja.


Članak 18.
(1) Ravnatelj, povjerenstvo ili osoba koju imenuje ravnatelj internom odlukom, odnosno koja u opisu poslova svog radnog mjesta obavlja i poslove nabave pregledava, ocjenjuje i rangira ponude prema kriteriju za odabir ponude te daju prijedlog ravnatelju za odabir najpovoljnije ponude ili poništenje postupka jednostavne nabave, odnosno ravnatelj donosi odluku o istome ukoliko u postupku nije sudjelovalo povjerenstvo ili osoba koju je za isto imenovao ravnatelj internom odlukom.
(2) Odluka o odabiru ponude ili odluka o poništenju javno se objavljuje putem sustava EOJN RH. Prilikom objave odluke o odabiru, naručitelj je dužan objaviti i generirani zapisnik o pregledu i ocjeni ponuda.  
(3) U slučaju da naručitelj poništava postupak bez provođenja pregleda i ocjene ponuda, objavljuje se samo odluka o poništenju, bez pripadnog zapisnika. 
(4) Na odluku o odabiru ili poništenju nabave čija je procijenjena vrijednost veća od 15.000,00 EUR, gospodarski subjekt ima pravo na prigovor ravnatelju u roku od 8 dana od dana objave odluke.
(5) Ponuditelj može putem EOJN RH, po objavi odluke, tražiti uvid u ponudu i druge dijelove dokumentacije (komunikaciju naručitelja s gospodarskim subjektima tijekom pregleda i ocjene ponuda). Naručitelj odobrava ili odbija zahtjev za uvidom putem EOJN RH. U slučaju odobrenog zahtjeva, ponuditelj može putem EOJN RH izvršiti uvid u ponude i sandučić postupka.  


Članak 19.
(1) U slučaju opravdane potrebe za dodatnom nabavom radova, roba ili usluga u odnosu na već sklopljeni ugovor o jednostavnoj nabavi / narudžbenicu  temeljem provedenog postupka iz ove Odluke, vrijednost ugovora / narudžbenice može se uvećati za najviše 30% prvotne vrijednosti osnovnog ugovora bez PDV-a, pod uvjetom da je ukupna vrijednost ugovora manja od pragova za primjenu ZJN, što se regulira sklapanjem dodatka ugovoru / narudžbenici.

(2) Jedinične cijene za dodatne nabave radova, roba ili usluga iz stavka 1. ovog članka ne smiju biti više od jediničnih cijena navedenih u troškovniku temeljem kojeg je sklopljen osnovni ugovor, a jedinične cijene za dodatne radove, robe ili usluge koje nisu navedene u troškovniku moraju biti tržišno opravdane. 

(3) Neovisno o pravilima izmjene ugovora, izmjena ugovora o jednostavnoj nabavi nije dopuštena ako bi rezultirala promjenom cijene koja bi:
- za ugovor o jednostavnoj nabavi kojoj je prethodio postupak predviđen za nabave vrijednosti do 15.000,00 eura, prešla vrijednost ugovora od 15.000,00 eura bez PDV-a,
- za ugovor o jednostavnoj nabavi robe i usluga čija je procijenjena vrijednost nabave bila jednaka ili manja od 25.000,00 eura, prešla vrijednost ugovora od 25.000,00 eura bez PDV-a, a postupak nije proveden javnom objavom u EOJN-u,
- za ugovor o jednostavnoj nabavi radova čija je procijenjena vrijednost nabave bila jednaka ili manja od 45.000,00 eura, prešla vrijednost ugovora od 45.000,00 eura bez PDV-a, a postupak nije proveden javnom objavom u EOJN-u,
- u svakom slučaju prešla zakonski prag za primjenu javne nabave.


Članak 20.
(1) Praćenje izvršenja obveza iz narudžbenica odnosno ugovora koji se sklapaju nakon provedenog postupka jednostavne u nadležnosti su voditelja računovodstva i računovodstvenog radnika. 
(2) Sadržaj praćenja ispunjenja obveza ovisno o sadržaju narudžbenice / ugovora obuhvaća:
- praćenje izvršenja ugovora sukladno uvjetima određenim u pozivu na dostavu ponuda i odabranom ponudom, 
- izvršenje zadanih rokova,
- preuzimanje i po potrebi iniciranje naplate jamstva ugovorenog ugovorom o jednostavnoj nabavi,
- primjenu ugovorne kazne, 
- primopredaju izvršenih radova, preuzimanje i kontrolu ugovorenih kvaliteta i količina roba i usluga, 
- reklamacije u slučajevima nepravilne isporuke, 
- sastavljanje i izradu zapisnika o preuzimanju robe, radova, usluga,
- ovjeravanje prateće dokumentacije (otpremnice, zapisnici, sl.).


Članak 21.
     Kompletna dokumentacija o provedenom postupku jednostavne nabave pohranjuje se i čuva najmanje 4 (četiri) godine od dana sklapanja ugovora, odnosno izrade narudžbenice.



VI. POSTUPAK NABAVE ROBA, RADOVA I USLUGA ZA KOJE SE PROVODI POSTUPAK JAVNE NABAVE


Članak 22.
     (1) Ukoliko postupak nabave roba, usluga i radova podliježe postupku javne nabave, odnosno ukoliko su ispunjene  zakonske pretpostavke da se provodi nabava u skladu sa Zakonom o javnoj nabavi tada se postupak provodi na način određen propisima kojima se uređuje područje javne nabave.
     (2) U pripremi i provedbi postupka javne nabave mora sudjelovati najmanje jedna osoba koja ima završen specijalistički program izobrazbe u području javne nabave.
     (3) U pripremi tehničke specifikacije sudjeluju osobe različite od ovlaštenih predstavnika naručitelja koje ocjenjuju ponude.
     (4) Ravnatelj će imenovati osobe koje prate provedbu ugovora. Ovlašteni predstavnici vrtića koji daju prijedlog za odluku o odabiru, moraju biti različite od osoba koje prate provedbu ugovora.



VII. ZAVRŠNE ODREDBE

Članak 23.
     Na sve ono što nije propisano ovim Pravilnikom primjenjuju se odredbe Zakona o javnoj nabavi. 


Članak 24.
(1)	Postupci jednostavne nabave pokrenuti do stupanja na snagu ovog Pravilnika dovršiti će se prema odredbama Pravilnika o provedbi postupaka nabave Dječjeg vrtića Ivanić Grad od dana 09.12.2022.  (KLASA: 012-04/22-01/01, URBROJ:238/10-77-02-22-7).
(2)	Stupanjem na snagu ovog Pravilnika, prestaje važiti Pravilnik o provedbi postupaka nabave Dječjeg vrtića Ivanić Grad  od dana 09.12.2022. godine (KLASA: 012-04/22-01/01, URBROJ:238/10-77-02-22-7).


Članak 25.
     Ovaj Pravilnik se objavljuje na oglasnoj ploči, a stupa na snagu 1. rujna 2026. godine



KLASA: 011-01/26-02/01
URBROJ:238/10-77-02-26-

U Ivanić-Gradu, _____.2026.
        
                                                                                    Predsjednica upravnog vijeća
                                                                                               Irena Fučkar

                                                                                        ___________________
   





  Pravilnik je objavljen na oglasnoj ploči Vrtića dana _____________2026. godine.


                                                                                                       Ravnateljica:
                                                                                            Draženka Pina Gavranović 

                                                                                                 _________________





































OBRAZAC br.1- PRIJEDLOG NABAVE

PRIJEDLOG NABAVE – podnosi ___________________________________


	RED.
BR.
	PREDMET 
NABAVE
	KOLIČINA
	JEDINIČNA 
CIJENA

	

	


	
	

	

	


	
	

	

	


	
	

	

	


	
	

	

	


	
	

	

	


	
	

	

	


	
	

	

	


	
	

	

	


	
	

	
	



	
	




U Ivanić-Gradu, ___________                                       nabavu odobrava 
                                                                                                Ravnatelj/ica





Napomena: precrtane stavke nisu odobrene

